אין אדם שאין לו שעה
לִפְעָמִים אֲנִי חוֹמֶדֶת לָצוֹן ; אֲמִתּוֹת מְיַסְּרוֹת מְלַהֶגֶת ; בְּאַמַּת-הַמִּדָּה הָרְצוּיָה ; בַּ'מְּלִיצִיּוּת' הַמְּחֻיֶּבֶת ; בְּלָשׁוֹן – חֶצְיָהּ מֻשְׁחֶזֶת ; וְחֶצְיָהּ רַכָּה 'מִתְלוֹצֶצֶת' ; וּכְשֶׁבּוֹלַעַת אֶת לְשׁוֹנִי! ; לַכְּאֵב מַשְׁמָעוּת מְפוֹצֶצֶת! ; לִפְעָמִים לָשׁוֹן נוֹפֵל עַל לָשׁוֹן ; וּבֵינֵיהֶם מְנַת-דְּבַשׁ נִגֶּרֶת ; וּלְשׁוֹנִי מִשְׁתַּרְבֶּבֶת וּמְלַקֶּקֶת ; כְּאֵב בִּדְּבַשׁ - וּדְבַשׁ בִּכְאֵב ; וּמַמְתִּיקָה אֶת סוֹדוֹת הַלֵּב ; גַּם זֶה כּוֹאֵב – ; אֲבָל בְּשֶׁקֶט ; לִפְעָמִים קוֹרֵאת לַיֶּלֶד בִּשְׁמוֹ ; וְהַכְּאֵב בִּכְפוּלָה וּמְכֻפֶּלֶת ; וְזֹאת הָאֱמֶת לַאֲמִתָּה ; וְלֹא הֲלָצָה מִתְפַּלְפֶּלֶת ; וְהַדִּמְעָה מִשְׁתַּפֶּכֶת תַּמְרוּרִים ; לִקְצוֹת הַשָּׂפָה הַנְּמוּכָה ; וְהַלָּשׁוֹן מֵאֲסֵפַת מְלִיחוּת ; הַמְּלִיחוּת הֲכִי מְלוּחָה. ; לִפְעָמִים לָשׁוֹן נוֹפֵל עַל לָשׁוֹן ; וּבְנֵיהֶם מְנַת-דְּבַשׁ נִגֶּרֶת ; וּלְשׁוֹנִי מִשְׁתַּרְבֶּבֶת וּמְלַקֶּקֶת ; כְּאֵב בִּדְּבַשׁ - וּדְבַשׁ בִּכְאֵב ; וּמַמְתִּיקָה אֶת סוֹדוֹת הַלֵּב ; גַּם זֶה כּוֹאֵב – ; אֲבָל בְּשֶׁקֶט ; מֵעֵבֶר לִקְצֵה הַחֹטֵם ; עוֹלֶה לוֹ שַׁחַר חָדָשׁ, רוּחַ גַּבִּית מְנַשֶּׁבֶת ; וַאֲנִי מְשַׁדֶּרֶת עֲסָקִים כָּרָגִיל ; לְשׁוֹנִי מִתְעַנֶּגֶת בִּמְתִּיקוּת הַשּׁוֹקוֹלָד ; הַמְּתַקְתַּק שֶׁאֲנִי אוֹהֶבֶת ; וּמִתְנַחֶמֶת ; וְאָז אֲנִי מְגַלְגֶּלֶת בִּלְשׁוֹנִי אֶת הַמִּלִּים ; "אֵין אָדָם שֶׁאֵין לוֹ שָׁעָה". ; לִפְעָמִים לָשׁוֹן נוֹפֵל עַל לָשׁוֹן ; וּבְנֵיהֶם מְנַת-דְּבַשׁ נִגֶּרֶת; 